Kosblik-idees sonder kouevleis | rooi rose Kosblik-idees sonder kouevleis | rooi rose
Wonder jy wat om in jou kind se kosblik te pak noudat almal bang is vir polonie en kouevleis? Moenie bekommer nie, ons het ’n paar lekker kouevleisvrye kosblikresepte bymekaar gesit!
Ons gee wenke en resepte vir slim kosblikresepte – minus verwerkte vleis!
Pastaslaai is ’n maklike en slim manier om ’n lekker kosblikhappie te maak én om kreatief ontslae te raak van oorskiet. In hierdie artikel wys ons jou hoe, en ons verduidelik hoe ’n goeie kosblik moet lyk.
Wonder jy hoe om slim ’n kosblik te pak sodat jou kind gesond genoeg eet? Ons gee vir jou ’n paar wenke vir kosblikpak in hierdie artikel.
Kyk na hierdie nuwe variasie van die gewilde kermiskos – snoek-jaffels. Dis ideaal vir die kosblik.
Muffins bly ’n wenner wanneer dit by kosblikbederfies kom. Probeer ons klam karringmelkmuffins of probeer hierdie bobaasmuffins – met heerlike variasies!
Wanneer mens probeer om van geprossesseerde kosse weg te bly en minder suiker in te neem, is dit soms moeilik om met oulike peuselhappie-idees vorendag te kom. Ons het 33 happies gevind wat jy byderhand kan hou wat goed is vir jou en jou kind.
Foto Lee Schwagele
Probeer hierdie quinoa-groentebakkie met broccolli-pesto wat ’n heerlike saamneemmiddagete maak.
Ons het gaan kyk na slim kopies vir kosblikke en waterbottels.
Pak hierdie krakerige soutkoekies in die kosblik – dis heerlik saam met kaas. Jy kan ook die soet weergawe probeer.
Hierdie Chinese roerbraairesep is so slim – dit gebruik oorskiethoender én dit werk goed in ’n kosblik!
Mexikaanse tacos is oulik vir die kosblik en is maklik om vas te hou. Kry ons beste resep hier.
Burgers werk lekker vir die kosblik want hulle hanteer maklik. Hier is ons bobaasresep waar ons jou selfs wys hoe om laekoolhidraatbroodrolletjies te maak.
Stel jy belang in die laekoolhidraatleefstyl? Ons wys jou hoe om slim oor te skakel en ons gee ’n paar praktiese wenke om hierdie leefstyl makliker te maak.
Ons het ’n paar jaar gelede vier weke se kosblikresepte saamgestel. Hier is ’n handvol van die resepte:
• 15 ml (1 e) sonneblomolie
• 1 klein ui, fyn gekap
• 600 g maalvleis
• 375 ml (1½ k) tamaties, gekap
• 30 ml (2 e) tamatiepuree
• 15 ml (1 e) Worcestershire-sous
• 125 ml (½ k) hoenderaftreksel
• 250 ml (1 k) bevrore ertjies
• ’n hand vol gekapte pietersielie
• 3 aartappels, geskil en in blokkies gesny
• 30 g (3 e) botter
• gerasperde neutmuskaat
1 Verhit die olie in ’n middelslagkastrol oor hoë hitte.
2 Voeg die ui by en soteer vir 1-2 min. of tot sag.
3 Voeg die maalvleis by en soteer vir 5 min. of tot die vleis bruin is en breek moontlike klonte met ’n houtlepel.
4 Voeg die wortel, tamaties, puree, Worcestershire-sous en hoenderaftreksel by. Bring tot kookpunt en verlaag die hitte. Laat prut vir 10 min. of tot die mengsel effens begin verdik.
5 Kook intussen die aartappels sag en geur met sout. Roer die ertjies en pietersielie by. Haal van die hitte af en hou eenkant.
1 Dreineer die aartappels en sit terug in die kastrol.
2 Voeg die melk, botter en 2/3 van die kaas by en druk fyn.
3 Geur met neutmuskaat. Verhit die oondrooster.
4 Sit die maalvleis in 4 oondvaste bakkies met ’n inhoudsmaat van ±250 ml (1 k), skep die kapokaartappels bo-oor en strooi die oorblywende kaas oor.
5 Sit die bakkies op ’n bakplaat en sit vir 4-5 min. in die oond of tot die kaas gesmelt en goudkleurig is.
Maak die broodjies in ’n japtrap met die maalvleis wat jy vroeër ekstra gemaak het vir die herderspastei.
• 250 ml (1 k) basiese maalvleis soos vir Maandag se herderspasteitjies berei
• 125 ml (½ k) gerasperde cheddarkaas
1 Verhit ’n Snackwich.
2 Smeer die brood deeglik met margarien. Sit 2 snye met die margarienkant na onder in die voorverhitte Snackwich.
3 Verdeel die maalvleis tussen die 2 snye brood, strooi die kaas oor en sit die ander sny brood bo-op met die margarienkant na bo.
4 Bak vir 3 min. of totdat die kaas gesmelt is en die brood goudbruin en lekker warm is.
Mout-en-jogurt-doopsous met vrugte
’n Heerlike en heilsame snoephappie vir kinders.
• 250 ml (1 k) volroom- Griekse jogurt
• 30 ml (2 e) moutmelkpoeier (Horlicks)
• 125 ml (½ k) gekapte neute
• verskeidenheid vrugte om te doop, soos aarbeie, dik skywe piesang en appelkwarte.
• stokkies of vurkies om in die vrugte te druk om die doopslag te vergemaklik
1 Meng al die bestanddele tot voor die neute in ’n bakkie.
2 Sit die neute en klapper in twee afsonderlike bakkies.
3 Pak die gesnyde vrugte uit op bordjies. Die kinders doop eers die vrugte in die jogurtsous en rol dit dan in die neute en/of klapper.
* Maak ’n vinnige doopsous vir allerlei groente soos selderystokkies en worteltjies: Meng gelyke hoeveelhede gladde maaskaas met volroom- Griekse jogurt, geur met sout en peper en gekapte kruie soos pietersielie of vinkel.
Klik hier om die resepte te kry.
Kry hier ons resepte vir gegeurde botters.
Het jy geweet jy kan jou eie neutbotter maak?
Springmielies met heuning en klapper
Genoeg vir baie
Genoeg vir 6 kindertjies
Vind al hierdie resepte hier.
Vind die resep hier.
Dis maklik om die geurige, basiese macaroni te maak. Ons het soetmieliepitte, ertjies en klein kersietamaties deur die macaroni gemeng, maar jy kan dit net so voorsit.
* Vlok ’n gerookte forel, snoek- of makrielfilet met jou vingers en roer deur die pasta. Geblikte tuna of salm wat deeglik gedreineer is, werk ook goed. Gaar oorskietvleis soos hoender of lamsvleis kan vinnig deur die macaroni geroer word.
Kry die resepte hier.
Besoek ook die kos-afdeling op ons webblad vir nog heerlike resepte.
laekoolhidraatkoekiesslaaigroentereseptehoenderpastakaasgebakchickenmuffinskosblikvegetableslow carbcookiescheesesaladbakinggesonde lewenstylrecipesquick easyhealthy lifestylelisterialisterioselisteriosismaklik en vinnigluncbox